મોહનભાઈએ ૧૯૮૨માં આઈ.આઈ.ટી. કાનપુરમાંથી એમ. ટેકની ડિગ્રી મેળવી હતી પછી તે જ સંસ્થામાં રિસર્ચ એન્જિનિયર તરીકે જોડાયા હતા. તેમણે ૧૯૮૮ સુધી આઈ.આઈ.ટી. કાનપુરમાં કામ કર્યું, ગિસ્ટ ટેકનોલોજી વિકસાવી અને આ ટેકનોલોજી પોતાની સાથે લઈને સેન્ટર ફોર ડેવલપમેન્ટ ઑફ એડવાન્સ કોમ્પ્યુટિંગ, પૂણે એટલે કે CDACમાં જોડાયા અને ત્યાં ઘણી સરસ કામગીરી બજાવી. ત્યાં તેમણે ‘ચોઈસ’ ટેકનોલોજી વિકસાવી અને એનો અમલ કરવા માટે તેમણે નોકરી છોડી ૧૯૯૫ની સાલથી બેંગલોર ખાતે પોતાની માલિકીની મેસર્સ ઈન્નોમિડીયા ટેકનોલોજીઝ નામની કંપની શરૂ કરી છે. આ કંપનીમાં હાલ રિલાયન્સ સૌથી વધુ શેરમૂડી ધરાવે છે અને તે અનિલ ધીરુભાઈ અંબાણી ગ્રુપની કંપની બની ગઈ છે. મોહનભાઈ તેના મેનેજિંગ ડાયરેક્ટર છે.